**1.PIELIKUMS**

Ogres novada pašvaldības domes

30.11.2023. sēdes lēmumam

(protokols Nr.19; 20.)

*Ar Ogres novada pašvaldības domes 29.08.2024. sēdes lēmuma (protokols Nr.13; 38.) grozījumiem*

*Ar Ogres novada pašvaldības domes 31.10.2024. sēdes lēmuma (protokols Nr.16; 23.) grozījumiem*

**Darba uzdevums Ogres novada teritorijas plānojuma izstrādei**

*Izdots saskaņā ar Ministru kabineta 2014.gada 14.jūlija noteikumu Nr.628 “Noteikumi par pašvaldību teritorijas attīstības plānošanas dokumentiem” 77.punktu*

**Darba uzdevuma saturs:**

**1. Teritorijas plānojuma izstrādes pamatojums, mērķis un uzdevumi;**

**2. Institūciju saraksts, kuru informācija izmantojama teritorijas plānojuma izstrādei un institūcijas, no kurām pieprasāmi atzinumi;**

**3. Teritorijas plānojuma saturs;**

**4. Plānotie sabiedrības līdzdalības veidi un pasākumi;**

**5. Teritorijas plānojuma izstrādes laika grafiks.**

**1. Teritorijas plānojuma izstrādes pamatojums, mērķis un uzdevumi**

**1.1. Izstrādes pamatojums un mērķis**

*Izstrādes pamatojums*

Saskaņā ar Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 28.punktu Ogres novada administratīvajā teritorija ietver bijušā Ogres, Ikšķiles, Lielvārdes un Ķeguma novada administratīvo teritoriju pagastus un pilsētas. Saskaņā ar Administratīvo teritoriju un apdzīvoto vietu likuma Pārejas noteikumu 17.punktu līdz novada saistošo noteikumu spēkā stāšanās dienai, bet ne ilgāk kā līdz 2022. gada 31. decembrim ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim.

2021.gada 1.jūlija administratīvi teritoriālās reformas rezultātā izveidotās Ogres novada pašvaldības administratīvajā teritorijā ir spēkā četri teritorijas plānojumi:

[1] Ogres novada pašvaldības 2012.gada 21.jūnija saistošie noteikumi Nr.16/2012 “Ogres novada teritorijas izmantošanas un apbūves noteikumi”[[1]](#footnote-1) (turpmāk – SN16/2012);

[2] Ikšķiles novada pašvaldības 2021.gada 27.janvāra saistošie noteikumi Nr.2/2021 “Ikšķiles novada teritorijas plānojuma teritorijas izmantošanas un apbūves noteikumi un grafiskā daļa”[[2]](#footnote-2) (turpmāk – SN2/2021);

[3] Lielvārdes novada pašvaldības 2017.gada 25.janvāra saistošie noteikumi Nr.3 “Teritorijas attīstības plānošanas dokumenta “Lielvārdes novada teritorijas plānojums 2016.–2027.gadam” grafiskā daļa un teritorijas izmantošanas un apbūves noteikumi” [[3]](#footnote-3) (turpmāk – SN3);

[4] Ķeguma novada pašvaldības 2013.gada 13.augusta saistošie noteikumi Nr.11/2013 “Par Ķeguma novada teritorijas plānojuma 2013.–2024.gadam Teritorijas izmantošanas un apbūves noteikumiem un Grafisko daļu”[[4]](#footnote-4) (turpmāk – SN11/2013).

Jaunā teritorijas plānojuma izstrādes *mērķis* ir noteikt nosacījumus un ierobežojumus teritorijas izmantošanai, kas ļaus aktivizēt Ogres novada attīstības potenciālu un nodrošināt ilgtspējīgas attīstības pamatprincipu ievērošanu.

**1.2. Uzdevumi**

* + 1. Izvērtēt SN16/2012, SN2/2021, SN3, SN11/2013 un to īstenošanu.
		2. Izstrādājot Teritorijas plānojumu ņemt vērā spēkā esošos normatīvos aktus, Vidzemes plānošanas reģiona un blakus esošo pašvaldību attīstības plānošanas dokumentus, Ogres novada ilgtspējīgas attīstības stratēģiju 2022.-2034.gadam[[5]](#footnote-5), papildus tam:
			1. izvērtēt pilsētu un ciemu robežu atbilstību faktiskajai plānošanas situācijai, nepieciešamības gadījumā tās precizēt;
			2. nosakot pilsētu, ciemu, kā arī apbūves teritoriju paplašināšanas lietderīgumu, veikt detalizētu izvērtējumu apdzīvoto vietu griezumā, t.sk. ņemt vērā apdzīvojuma struktūru, iedzīvotāju skaita prognozi, prognozēto mājokļa tipu pieprasījuma struktūru, neapgūto spēkā esošajos teritorijas plānojumos apbūvei paredzēto teritoriju nodrošinājumu un iespējamos neizmantošanas iemeslus;
			3. noteikt funkcionālo zonējumu un teritorijas izmantošanas un apbūves noteikumus, izvērtējot SN16/2012, SN2/2021, SN3, SN11/2013 noteikto;
			4. noteikt teritorijas izmantošanas un apbūves parametrus (apbūves blīvumu, apbūves intensitāti, brīvās zaļās teritorijas rādītāju un apbūves augstumu, noteiktajās teritorijās – dzegas un kores maksimālo augstumu);
			5. aktualizēt transporta infrastruktūras risinājumus, izvērtējot iespējas integrēt transporta sistēmā dažādus transporta veidus;
			6. noteikt un grafiskajā daļā attēlot pašvaldības nozīmes ielas un ceļus;
			7. grafiskajā daļā attēlot esošās derīgo izrakteņu ieguves vietas un atradnes;
			8. izstrādāt nosacījumus meža ieaudzēšanai;
			9. noteikt un grafiskajā daļā attēlot mežu aizsargjoslas ap pilsētām;
			10. noteikt un grafiskajā daļā attēlot ielu sarkanās līnijas;
			11. noteikt iespējamo stāvparku izvietojumu;
			12. noteikt prasību izveidot publiskai lietošanai izmantojamus piekļuves ceļus publiskajiem ūdeņiem, izstrādājot lokālplānojumus, detālplānojumus vai zemes ierīcības projektus;
			13. noteikt un grafiskajā daļā attēlot teritorijas, kurās vēja parku attīstība ir aizliegta un vēja parku attīstībai piemērotās teritorijas;
			14. noteikt attālumu no ūdensobjektu krasta līnijas, kādā attiecīgajā ūdensobjektā var izvirzīt infrastruktūras būves un objektus;
			15. noteikt teritorijas publiskajos ūdeņos, kurās atļauts izvietot peldbūves, terases un laipas pakalpojumu objektu ierīkošanai;
			16. noteikt ūdensteču posmus un ūdenstilpju daļas, kurās ir ierobežota tādu kuģošanas un citu peldošo līdzekļu izmantošana, kuriem ir iekšdedzes dzinēji;
			17. noteikt prasības attālumiem starp būvēm, kā arī no būvēm un labiekārtojuma elementiem līdz kokiem un krūmiem, kā arī noteikt sakarību starp būvju augstumu un attālumu līdz tuvākai būvei;
			18. noteikt minimālos attālumus starp potenciālajiem piesārņojumu radošiem objektiem un dzīvojamo un publisko apbūvi, tūrisma un rekreācijas objektiem;
			19. paaugstinātās bīstamības objektu avāriju riska zonā noteikt ierobežojumus esošās dzīvojamās un publiskās apbūves blīvuma palielināšanai, norādot maksimālo pieļaujamo apbūves blīvumu un intensitāti;
			20. esošajās dzīvojamās un publiskās apbūves teritorijās, kā arī jauktas centra apbūves teritorijās autoceļu, dzelzceļa, lidlauku un piesārņojumu radošu objektu tuvumā noteikt pasākumus trokšņa mazināšanai, piesārņojuma un citu negatīvu faktoru novēršanai tādā kārtībā un apjomā, kā to nosaka normatīvie akti vides aizsardzības jomā;

1.2.2.20.1 Rūpnieciskās apbūves teritorijai detalizēt atļautos izmantošanas veidus, nosakot apakšzonas, ievērojot potenciālo ietekmi uz esošo/plānoto dzīvojamo un publisko apbūvi, rekreācijai/tūrismam izmantojamajiem (t.sk. potenciāli izmantojamos) objektiem, dabas resursiem u.c., vides riskus un infrastruktūras nodrošinājumu.

*(Ogres novada pašvaldības domes 31.10.2024. sēdes lēmuma (protokols Nr.16;23.) redakcijā)*

* + - 1. plūdu riska teritorijās noteikt īpašas prasības būvniecībai un vides infrastruktūrai, t.sk. notekūdeņu savākšanai un attīrīšanas sistēmām;

*(Ogres novada pašvaldības domes 29.08.2024. sēdes lēmuma (protokols Nr.13;38.) redakcijā)*

* + - 1. noteikt ierobežojumus apbūvei paaugstinātas ugunsbīstamības riska teritorijās, nosakot minimālos pieļaujamos attālumus no sprādzienbīstamiem objektiem līdz citai apbūvei un meža masīvam, kā arī ierobežojumus teritoriju apmežošanai joslās līdz blīvas apbūves teritorijām pilsētās un ciemos;
			2. noteikt prasības pagalmu izmantošanai un labiekārtojumam;
			3. noteikt prasības publiskās ārtelpas labiekārtojumam un ārtelpas elementiem;
			4. noteikt ainaviski vērtīgās teritorijas, attēlot tās grafiskajā daļā un noteikt prasības izmantošanai teritorijas izmantošanas un apbūves noteikumos;
			5. noteikt teritorijas ar īpašiem noteikumiem, t.sk. vietējās nozīmes kultūrvēsturiskās un dabas teritorijas, ainaviski vērtīgās teritorijas, paaugstināta trokšņa līmeņa zonas, piesārņotās un potenciāli piesārņotās teritorijas;
			6. noteikt vietas un teritorijas, kurās azartspēles nav atļauts organizēt;
			7. izstrādāt tipveida daudzdzīvokļu dzīvojamo ēku lodžiju aizstiklošanas risinājumus vienota vizuālā koptēla nodrošināšanai;
			8. izstrādāt tipveida atkritumu konteineru novietnes pilsētās vienota vizuālā koptēla nodrošināšanai pilsētās un ciemos;
			9. paredzēt atsevišķu teritorijas ar īpašiem noteikumiem (TIN) daudzīvokļu dzīvojamo māju iekšpagalmiem (īpaši tiem kur zeme nepieder mājai), to infrastruktūras uzturēšanai un attīstībai;
			10. izstrādāt noteikumu priekšlikumu pakomātu un citu iekārtu izvietošanai publiskajā ārtelpā;
			11. izstrādāt noteikumus par ielu un laukumu nosaukuma zīmju izvietošanu pie ēkām un būvēm, pilsētās saglabājot vēsturiski esošās krāsas;
			12. izvirzīt prasības dažādu iekārtu izvietošanai uz un pie ēku fasādēm, jumtiem un balkoniem;
			13. ielas posmiem un pilsētu/ciemu teritorijām ar augstu arhitektonisko vai ainavisko vērtību noteikt fasāžu, jumtu un žogu krāsu gammu, kas paredzama konkrētā kvartālā (ar pārejas periodu, piemēram, 10 gadi);

*(Ogres novada pašvaldības domes 29.08.2024. sēdes lēmuma (protokols Nr.13;38.) redakcijā)*

* + - 1. noteikt un grafiskajā daļā attēlot pielikumā noteikto kultūras pieminekļu individuālas aizsargjoslas;

*(Ogres novada pašvaldības domes 31.10.2024. sēdes lēmuma (protokols Nr.16;23.) redakcijā)*

* + - 1. *svītrots;*

*(Ogres novada pašvaldības domes 31.10.2024. sēdes lēmuma (protokols Nr.16;23.) redakcijā)*

* + - 1. noteikt kritērijus katrai teritorijai arhitektoniskās kvalitātes principam uz būves iekļaušanos ainavā un pilsētvidē, kas jāievēro;
			2. precizēt apbūvi, kas pieļaujama priekšpagalmā;
			3. izvērtēt spēkā esošos detālplānojumus un lokālplānojumus, sniegt priekšlikumus par to atcelšanu vai saglabāšanu spēkā, integrējot to risinājumus izstrādājamajā teritorijas plānojumā;
			4. noteikt un grafiskajā daļā attēlot teritorijas, kurās izstrādājami detālplānojumi;
			5. izvērtēt saņemtos fizisko un juridisko personu iesniegumus ar priekšlikumiem teritorijas plānojumam, nepieciešamības gadījumā paredzēt attiecīgos risinājumus;
			6. Teritorijas plānojuma risinājumus balstīt uz šādiem tematiskajiem plānojumiem:

1.2.2.42.1. transporta infrastruktūras attīstības tematiskais plānojums;

1.2.2.42.2. mājokļu attīstības tematiskais plānojums;

1.2.2.42.3. meliorācijas sistēmas attīstības tematiskais plānojums;

1.2.2.42.4. ainavu tematiskais plānojums;

1.2.2.42.5. tūrisma un rekreācijas teritoriju tematiskais plānojums;

1.2.2.42.6. ūdens teritoriju un krastmalu tematiskais plānojums;

1.2.2.42.7. dabas teritoriju, apstādījumu struktūras un publisko ārtelpu tematiskais plānojums;

1.2.2.42.8. *svītrots;*

*(Ogres novada pašvaldības domes 31.10.2024. sēdes lēmuma (protokols Nr.16;23.) redakcijā)*

* + - 1. grafiskā daļa jāizstrādā mērogā 1:10 000, pilsētām un ciemiem – 1:5 000.
			2. teritorijas plānojums sagatavojams atsevišķos sējumos izdrukas formā un elektroniskā veidā (*pdf* vai *word* formātā, grafisko daļu – *pdf* un *shp, dwg*, vai *dgn* formātā).

**2. Institūciju saraksts, kuru informācija izmantojama teritorijas plānojuma izstrādei un institūcijas, no kurām pieprasāmi atzinumi;**

* 1. Valsts vides dienesta Lielrīgas reģionālā vides pārvalde;
	2. Dabas aizsardzības pārvalde;
	3. Veselības inspekcija;
	4. Valsts ugunsdzēsības un glābšanas dienesta Rīgas reģiona pārvalde;
	5. VSIA “Zemkopības ministrijas nekustamie īpašumi”;
	6. Nacionālā kultūras mantojuma pārvalde;
	7. Latvijas Republikas Aizsardzības ministrija;
	8. Latvijas Republikas Satiksmes ministrija;
	9. Valsts meža dienesta Rīgas reģionālā virsmežniecība;
	10. AS “Latvijas valsts meži”;
	11. PA “Ogres Komunikācijas”;
	12. SIA “Ogres Namsaimnieks”;
	13. SIA “Ķeguma Stars”;
	14. SIA “Lielvārdes Remte”;
	15. SIA “Ikšķiles māja”;
	16. PA “Sarma”;
	17. PA “Rosme”;
	18. PA “Tūrisma, sporta un atpūtas kompleksa “ZILIE KALNI” attīstības aģentūra”;
	19. VSIA “Latvijas Valsts ceļi”
	20. VAS “Latvijas dzelzceļš”;
	21. AS “Sadales tīkls”;
	22. AS “Augstsprieguma tīkls”;
	23. AS “GASO”;
	24. AS “Conexus Baltic Grid”;
	25. VAS “Latvijas Valsts radio un televīzijas centrs”,
	26. SIA “Tet”;
	27. SIA “Latvijas Mobilais telefons”;
	28. SIA “Bite Latvija”;
	29. SIA “Tele2”;
	30. VSIA “Latvijas Vides, ģeoloģijas un meteoroloģijas centrs”;
	31. Latvijas Ģeotelpiskās informācijas aģentūra;
	32. Būvniecības valsts kontroles birojs;
	33. Vidzemes plānošanas reģions;
	34. Aizkraukles novada pašvaldība;
	35. Baldones novada pašvaldība;
	36. Bauskas novada pašvaldība.
	37. Cēsu novada pašvaldība;
	38. Madonas novada pašvaldība;
	39. Ropažu novada pašvaldība;
	40. Salaspils novada pašvaldība;
	41. Siguldas novada pašvaldība;

**3. Teritorijas plānojuma saturs**

* 1. Paskaidrojuma raksts;
	2. Grafiskā daļa;
	3. Teritorijas izmantošanas un apbūves noteikumi;
	4. *Svītrots.*

*(Ogres novada pašvaldības domes 29.08.2024. sēdes lēmuma (protokols Nr.13;38.) redakcijā)*

**4. Plānotie sabiedrības līdzdalības veidi un pasākumi**

* 1. Publicēt informāciju par teritorijas plānojuma izstrādes uzsākšanu, publisko apspriešanu, pilnveidošanu un apstiprināšanu Teritorijas attīstības plānošanas informācijas sistēmā (TAPIS), Pašvaldības tīmekļa vietnē *www.ogresnovads.lv*, Pašvaldības informatīvajā izdevumā “Savietis”, Pašvaldības kontā sociālajā tīklā *Facebook.*
	2. Organizēt Teritorijas plānojuma izstrādes tematisko darba grupu sanāksmes, iesaistot Pašvaldības administrācijas speciālistus, Pašvaldības institūciju, kapitālsabiedrību, aģentūru, uzņēmumu pārstāvjus, nevalstisko organizāciju biedrus, nepieciešamības gadījumā valsts institūciju pārstāvjus un interesentus.
	3. Katra tematiskā darba grupa tiekas vismaz 2 reizes, kurās veic šādus procesus:

4.3.1. esošās situācijas analīze un izvērtēšana, balstoties uz veikto esošās situācijas izpēti un ziņojumu par SN16/2012, SN2/2021, SN3 un SN11/2013 īstenošanu, nozaru datu apkopojumu un priekšlikumiem;

4.3.2. funkcionālā zonējuma un teritorijas izmantošanas un apbūves noteikumu izstrāde.

* 1. Teritorijas plānojuma redakcija jānodod publiskajai apspriešanai uz 4 nedēļām, nodrošinot materiālu pieejamību Pašvaldības centrālās administrācijas ēkā, Ogrē, Brīvības ielā 33, kā arī visu Pašvaldības administratīvajā teritorija esošo pilsētu un pagastu pārvalžu ēkās.
	2. Nodrošināt sabiedrības informēšanu un sabiedrības pārstāvju līdzdalības iespējas teritorijas plānojuma izstrādē:

4.5.1. nodrošināt informācijas pieejamību Pašvaldības tīmekļa vietnē *www.ogresnovads.lv*, (informācijas regulāru atjaunošanu; atspoguļot teritorijas plānojuma izstrādes aktivitātes, ievietot ar teritorijas plānojuma izstrādi saistītos pētījumus un materiālus; nodrošināt viedokļu izteikšanas iespējas, kā arī atbildes komentāru saņemšanas iespējas uz interesējošiem jautājumiem);

4.5.2. veikt Ogres novada iedzīvotāju aptaujas (tīmekļa vidē, kā arī papīra formātā);

*(Ogres novada pašvaldības domes 29.08.2024. sēdes lēmuma (protokols Nr.13;38.) redakcijā)*

4.5.3. organizējot teritorijas plānojuma publiskās apspriešanas sapulces (prezentāciju sagatavošana, sapulces vadība, moderēšana, rezultātu apkopošana) Ogrē, Ikšķilē, Lielvārdē un Ķegumā, un noslēdzošās sapulces (kurā papildus teritorijas plānojuma projekta prezentācijai tiek sniegta informācija par iepriekš izteiktajiem priekšlikumiem);

4.5.4. apkopot publiskās apspriešanas rezultātus un sagatavojot publiskās apspriešanas informatīvā ziņojuma projektu.

4.5.5. stratēģiskā ietekmes uz vidi novērtējuma procedūras piemērošanas gadījumā Vides pārskata publiskā apspriešana jāorganizē vienlaicīgi ar teritorijas plānojuma redakcijas publisko apspriešanu.

* 1. Informācija par publisko apspriešanu jāpublicē Teritorijas attīstības plānošanas informācijas sistēmā (TAPIS), Pašvaldības tīmekļa vietnē *www.ogresnovads.lv*, Pašvaldības informatīvajā izdevumā “Savietis”, Pašvaldības kontā sociālajā tīklā *Facebook.*
	2. Pēc Teritorijas plānojuma spēkā stāšanās jāsagatavo informatīvais materiāls drukātajā formātā, kurā sabiedrībai viegli saprotamā formā apkopota būtiska informācija par Teritorijas plānojuma risinājumiem.

**5.** **Teritorijas plānojuma izstrādes plāns un provizoriskie izpildes termiņi**

|  |  |  |
| --- | --- | --- |
| **Uzdevums** | **2024** | **2025** |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| Tematisko plānojumu projektu izstrāde |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Tematisko plānojumu publiskā apspriešana un institūciju atzinumu saņemšana.  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Tematisko plānojumu publiskās apspriešanas rezultātu izvērtēšana, nepieciešamības gadījumā redakcionālo korekciju veikšana |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Tematisko plānojumu apstiprināšana |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Teritorijas plānojuma redakcijas izstrāde |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Vides pārskata sagatavošana *(ja tiek piemērota stratēģiskās ietekmes uz vidi novērtējuma procedūra)* |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Teritorijas plānojuma publiskā apspriešana un institūciju atzinumu saņemšana; vides pārskata *(ja tiek piemērota stratēģiskās ietekmes uz vidi novērtējuma procedūra)* sabiedriskā apspriešana |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Publiskās apspriešanas rezultātu izvērtēšana, nepieciešamības gadījumā redakcionālo korekciju veikšana teritorijas plānojumā un vides pārskatā, Vides pārraudzības valsts biroja atzinuma saņemšana par vides pārskatu (ja tiek piemērota stratēģiskās ietekmes uz vidi novērtējuma procedūra).  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Teritorijas plānojuma apstiprināšana |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

*(Ogres novada pašvaldības domes 29.08.2024. sēdes lēmuma (protokols Nr.13;38.) redakcijā)*

 J. Duboks

Ogres novada pašvaldības Centrālās administrācijas

Attīstības un plānošanas nodaļas telpiskais plānotājs

**PIELIKUMS**

*(Ogres novada pašvaldības domes 31.10.2024. sēdes lēmuma (protokols Nr.16;23.) redakcijā)*

**Kultūras pieminekļi, kuriem jāizstrādā individuālās aizsargjoslas**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Objekta numurs** | **Nosaukums** | **Tipoloģiskā grupa** | **Vērtības grupa** | **Atrašanās vieta** |
| 1 | 1821 | Grīvu senkapi | Arheoloģija | Valsts nozīmes kultūras piemineklis | Ogres nov., Tomes pag.; pie Grīvām |
| 2 | 1826 | Klētnieku senkapi | Arheoloģija | Reģiona nozīmes kultūras piemineklis | Ogres nov., Ķeipenes pag.; pie Klētniekiem |
| 3 | 1835 | Siliņu senkapi | Arheoloģija | Reģiona nozīmes kultūras piemineklis | Ogres nov., Krapes pag.; pie Rožkalniem (bij. Siliņiem) |
| 4 | 1837 | Dobumakmens - kulta vieta | Arheoloģija | Vietējās nozīmes kultūras piemineklis | Ogres nov., Lauberes pag.; pie pagastnama, bij. Liepiņām |
| 5 | 1839 | Beķubodes viduslaiku kapsēta | Arheoloģija | Reģiona nozīmes kultūras piemineklis | Ogres nov., Lēdmanes pag.; pie Beķubodēm |
| 6 | 1843 | Lielvārdes pilskalns un viduslaiku pils | Arheoloģija | Valsts nozīmes kultūras piemineklis | Ogres nov., Lielvārde; pie Rumbenes upes ietekas Daugavā |
| 7 | 1844 | Dieva kalns (Cepures kalns) - pilskalns | Arheoloģija | Valsts nozīmes kultūras piemineklis | Ogres nov., Lielvārde; pretī Lielvārdes pilskalnam, Rumbenes upes kreisajā krastā |
| 8 | 1847 | Madlienas baznīcas viduslaiku kapsēta | Arheoloģija | Reģiona nozīmes kultūras piemineklis | Ogres nov., Madlienas pag.; pie Madlienas aptiekas un pie luterāņu baznīcas |
| 9 | 1850 | Ūsiņu senkapi | Arheoloģija | Vietējās nozīmes kultūras piemineklis | Ogres nov., Madlienas pag.; pie Ūsiņiem |
| 10 | 1861 | Zilais kalns - pilskalns | Arheoloģija | Valsts nozīmes kultūras piemineklis | Ogres nov., Ogre; Ogres - Tīnūžu šosejas kreisajā pusē |
| 11 | 1862 | Augstzālīšu apmetne | Arheoloģija | Reģiona nozīmes kultūras piemineklis | Ogres nov., Ogresgala pag.; pie Augstzālīšiem |
| 12 | 1863 | Daugaviešu viduslaiku kapsēta | Arheoloģija | Reģiona nozīmes kultūras piemineklis | Ogres nov., Ogresgala pag.; pie Daugaviešiem |
| 13 | 1864 | Čabu apmetne un senkapi | Arheoloģija | Reģiona nozīmes kultūras piemineklis | Ogres nov., Ogresgala pag.; pie Čabām |
| 14 | 1865 | Indrānu apmetne | Arheoloģija | Vietējās nozīmes kultūras piemineklis | Ogres nov., Ogresgala pag.; pie Indrāniem, Ogres upes labajā krastā |
| 15 | 1866 | Tulku viduslaiku kapsēta | Arheoloģija | Reģiona nozīmes kultūras piemineklis | Ogres nov., Ogresgala pag.; pie Jauntulkiem un Lieltulkiem |
| 16 | 1867 | Lielpeču senkapi | Arheoloģija | Valsts nozīmes kultūras piemineklis | Ogres nov., Ogresgala pag.; pie Lielpečiem |
| 17 | 1870 | Baznīcas vieta - senvieta | Arheoloģija | Vietējās nozīmes kultūras piemineklis | Ogres nov., Suntažu pag.; pie Abzas upītes un Suntažu luterāņu baznīcas |
| 18 | 1871 | Annas kalns (Baznīckalns) - senkapi | Arheoloģija | Reģiona nozīmes kultūras piemineklis | Ogres nov., Suntažu pag.; pie bij. Annas muižas |
| 19 | 1883 | Zemturu viduslaiku kapsēta | Arheoloģija | Vietējās nozīmes kultūras piemineklis | Ogres nov., Tīnūžu pag.; pie Zemturiem |
| 20 | 2885 | Ikšķiles luterāņu baznīca | Arhitektūra | Valsts nozīmes kultūras piemineklis | Ogres nov., Ikšķile, Kalēju iela 1; Daugavas prospekts 10 |
| 21 | 2886 | Lielvārdes luterāņu baznīca | Arhitektūra | Valsts nozīmes kultūras piemineklis | Ogres nov., Lielvārdes pag. |
| 22 | 2887 | Madlienas luterāņu baznīca | Arhitektūra | Reģiona nozīmes kultūras piemineklis | Ogres nov., Madlienas pag., Madliena |
| 23 | 2888 | Sanatorija "Saulstari" | Arhitektūra | Valsts nozīmes kultūras piemineklis | Ogres nov., Ogre, Saulstaru iela 2/4 |
| 24 | 8231 | Ikšķiles pareizticīgo baznīca | Arhitektūra | Vietējās nozīmes kultūras piemineklis | Ogres nov., Ikšķile; Ikšķiles pareizticīgo draudzes kapos |
| 25 | 8232 | Dzīvojamā ēka | Arhitektūra | Reģiona nozīmes kultūras piemineklis | Ogres nov., Ikšķile, Jāņa Kugas iela 11 |
| 26 | 8234 | Krapes luterāņu baznīca | Arhitektūra | Reģiona nozīmes kultūras piemineklis | Ogres nov., Krapes pag.; Krapē |
| 27 | 8240 | Lēdmanes aptieka | Arhitektūra | Vietējās nozīmes kultūras piemineklis | Ogres nov., Lēdmanes pag., Lēdmane |
| 28 | 8245 | Lobes ūdensdzirnavas | Arhitektūra | Reģiona nozīmes kultūras piemineklis | Ogres nov., Lēdmanes pag.; Lobē |
| 29 | 8246 | Lielvārdes muižas klēts | Arhitektūra | Reģiona nozīmes kultūras piemineklis | Ogres nov., Lielvārdes pag.; Kraujās |
| 30 | 8247 | Lielvārdes pilsdrupas | Arhitektūra | Valsts nozīmes kultūras piemineklis | Ogres nov., Lielvārdes pag.; pie Rumbenes upes ietekas Daugavā |
| 31 | 8258 | Meņģeles kapu vārtu kapliča | Arhitektūra | Vietējās nozīmes kultūras piemineklis | Ogres nov., Meņģeles pag.; Meņģeles kapos |
| 32 | 8274 | Sanatorija "Ogre" | Arhitektūra | Valsts nozīmes kultūras piemineklis | Ogres nov., Ogre, Gaismas prospekts 2/6 |
| 33 | 8286 | Dzīvojamā ēka | Arhitektūra | Vietējās nozīmes kultūras piemineklis | Ogres nov., Ogre, Turkalnes iela 14 |
| 34 | 8287 | Dzīvojamā ēka | Arhitektūra | Vietējās nozīmes kultūras piemineklis | Ogres nov., Ogre, Turkalnes iela 16 |
| 35 | 8295 | Dzīvojamā ēka | Arhitektūra | Reģiona nozīmes kultūras piemineklis | Ogres nov., Ogre, Zaķu iela 14 |
| 36 | 8483 | Ogres kapu kapliča | Arhitektūra | Vietējās nozīmes kultūras piemineklis | Ogres nov., Ogre; Ogres komunālajos kapos |
| 37 | 8683 | Ikšķiles brīvdabas estrāde | Vēsturiska notikuma vieta | Reģiona nozīmes kultūras piemineklis | Ogres nov., Ikšķile, Lībiešu iela 4 |

1. <https://geolatvija.lv/geo/tapis3#document_26> [↑](#footnote-ref-1)
2. <https://geolatvija.lv/geo/tapis3#document_19196> [↑](#footnote-ref-2)
3. <https://geolatvija.lv/geo/tapis3#document_5984> [↑](#footnote-ref-3)
4. <https://geolatvija.lv/geo/tapis3#document_125> [↑](#footnote-ref-4)
5. <https://geolatvija.lv/geo/tapis3#document_25841> [↑](#footnote-ref-5)